Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 102 Ebtv. 13. § (4) bekezdés, módosította: 2005. évi XXVI. törvény 65. § (hatályos: 2005. V. 10-tõl).
Paragraph Index: 1857

1. Az Egyenlõ Bánásmód Hatóság jogvédõ munkájának bemutatása Az antidiszkriminációs szabályozás hatékonysága szempontjából kulcsfontosságú kérdés, hogy milyen eljárás keretében, milyen módon érvényesíthetõk az abban foglaltak. A személyek közötti, faji vagy etnikai származástól független egyenlõ bánásmód elvének elõmozdításáról szóló 2000/43/EK irányelv (a továbbiakban: Irányelv) 13. cikke kötelezi a tagállamokat egy vagy több olyan független testület létrehozására, „amelynek feladata annak ösztönzése, hogy a személyek faji vagy etnikai származáson alapuló megkülönböztetés nélküli egyenlõ bánásmódja megvalósuljon”. E szervek az emberi jogok vagy az egyének jogainak védelmére nemzeti szinten hivatott intézmények részét képezhetik. A testület(-ek) hatásköre a következõkre kell hogy kiterjedjen: segítségnyújtás a megkülönböztetés áldozatainak a megkülönböztetés miatti panaszaik érvényesítése során, független vizsgálatok folytatása a megkülönböztetés tárgyában, valamint független jelentések kiadása, és javaslattétel a megkülönböztetéssel összefüggõ kérdésekben. A jogalkotó egy új közigazgatási szervet hozott létre az egyenlõ bánásmód elvének érvényesítésére, az Egyenlõ Bánásmód Hatóságot. A törvény értelmében a Hatóság a kormány irányítása alatt mûködõ, országos hatáskörû közigazgatási szerv, amelynek felállítására 2005. január 1-jén került sor. Az Egyenlõ Bánásmód Hatóság – az Ebtv. egységes koncepciójának megfelelõen – nem kizárólag a faji diszkrimináció, hanem a bármely okból megvalósuló hátrányos megkülönböztetés vonatkozásában hatáskörrel bír. Kifejezetten állami testületrõl van szó, azaz nem a hátrányos helyzetû csoportok képviselõjeként mûködik e szerv. A hátrányos helyzetû csoportokkal való kapcsolattartást biztosítja a törvény azon rendelkezése, amelynek értelmében a Hatóság feladatainak ellátása során együttmûködik a társadalmi és érdek-képviseleti szervezetekkel.103 Szintén az e csoportokkal történõ kapcsolattartást szolgálhatja a Hatóság munkáját segítõ leendõ tanácsadó testület is, ahol szakértõk és civil szervezetek képviselõi is helyet kapnak. 104 A Hatóság feladatai az áldozatoknak történõ segítségnyújtás körében, hogy kérelemre, illetve esetenként hivatalból vizsgálatot folytasson annak megállapítására, hogy megsértették-e az egyenlõ bánásmód követelményét, illetve az érintettek számára folyamatos tájékoztatást nyújt és segítséget ad az egyenlõ bánásmód megsértése elleni fellépéshez. Emellett – konkrét áldozatok hiányában, amennyiben a törvényi feltételek teljesülnek – a közérdekû igényérvényesítés joga alapján munkajogi, illetve személyiségi jogi pert indíthat. A fentiek mellett konzultációs, részvételi, jelentéstételi és promóciós feladatai vannak, ezek körében véleményezi az egyenlõ bánásmódot érintõ jogszabályok tervezeteit, javaslatot tesz a hatáskörét érintõ szabályozásra, kormányzati döntésekre, közremûködik az egyenlõ bánásmóddal kapcsolatos kormányzati jelentések kidolgozásában, éves jelentést készít a kormány számára, valamint rendszeresen tájékoztatja a közvéleményt, illetve a kormányt az egyenlõ bánásmód érvényesülésével kapcsolatos helyzetrõl.105 A Hatóság eljárását fõszabály szerint a sérelmet szenvedett természetes vagy jogi személy, jogi személyiség nélküli szervezet kezdeményezi, de kezdeményezheti az ombudsman, illetve az ügyész is. A kérelmezõnek a kérelemben meg kell jelölnie, hogy õt milyen jogviszonyban, milyen hátrány érte, illetve azt, hogy ténylegesen vagy a jogsértõ feltételezése szerint a jogsértés idõpontjában rendelkezett a megkülönböztetés alapjául szolgáló valamely tulajdonsággal. A fentiek alapján az eljárás alá vont személy bizonyítja, hogy az egyenlõ bánásmód követelményét megtartotta, illetve nem volt köteles megtartani azt. A jogsérelmet szenvedett fél meghatalmazása alapján a társadalmi és érdek-képviseleti szervek képviselõkként járnak el az egyenlõ bánásmód sérelme okán indult eljárásban. Az e tárgyú közigazgatási eljárásokban e szervezeteket megilletik az ügyfél jogai, illetve a közérdekû igényérvényesítés körében szintén jogosultak munkaügyi, illetve személyiségi jogi pert indítani. 2006/162/II. szám 103 Ebtv. 14. § (1) e). 104 Ebtv. 14. § (3). 105 Ebtv. 14. §. Amennyiben az egyenlõ bánásmód követelményének sérelme bizonyított, a Hatóság a törvényben meghatározott szankciókat alkalmazza.106 (A szankciórendszerrel szemben támasztott kritikai észrevételeinket az Ebtv. módosításával kapcsolatos fejezetben jeleztük.) A Hatóság határozataival szemben közigazgatási eljárás keretében fellebbezésre nincs lehetõség, azonban a határozat felülvizsgálatát a Fõvárosi Bíróság elõtt lehet kérelmezni. Az egyenlõ bánásmód követelményének megsértése miatt mindazonáltal nem csupán az Egyenlõ Bánásmód Hatóság elõtt, hanem más szervek elõtt is indítható eljárás. Így bíróságok elõtt indítható személyiségi jogi és munkaügyi per, illetve fogyasztóvédelmi, munkaügyi és szabálysértési hatóságok elõtt is indítható eljárás.107 Emellett természetesen a sérelmet szenvedett személy úgy is dönthet, hogy az ombudsmanhoz fordul. Azt, hogy a lehetséges közigazgatási szervek közül melyik elõtt indít eljárást, a sérelmet szenvedett személy belátására bízza a jogalkotó, azzal, hogy rögzíti a Hatóság, illetve az adott sérelem elbírálására hatáskörrel rendelkezõ más közigazgatási szerv kölcsönös szignalizációs kötelezettségét, amely szerint az eljárás megindításáról kötelesek egymást kölcsönösen értesíteni. Amennyiben valamely közigazgatási szerv elõtt eljárás indult, más közigazgatási szerv ugyanazon ügyben ugyanazon személy ellen elkövetett törvénysértés esetén nem járhat el, más személy ellen elkövetett törvénysértés esetén megindult eljárását pedig az ügy jogerõs elbírálásáig köteles felfüggeszteni. 108 A Hatóság 2005. február 1-jén kezdte meg mûködését. Ismereteink szerint a legtöbb kérelmet a foglalkoztatással összefüggésben nyújtották be: jellemzõen romák, 50 év feletti nõk és gyermeket vállalók tettek bejelentést a munkába állással, elbocsátással, illetve szabálytalanul kötött munkaszerzõdésekkel kapcsolatban. Az ilyen jellegû jogsértések vizsgálatára hivatalunknak csak akkor van lehetõsége, ha a munkáltató – az eljárásunkra vonatkozó törvény értelmében – hatóságnak vagy közszolgáltatónak minõsül. Hatáskörünk nem terjed ki arra sem, hogy a feltárt visszásság orvoslása érdekében bírósághoz forduljunk. A hátrányos megkülönböztetés elleni hatékony fellépés érdekében tehát különösen fontos, hogy a két szervezet között jó munkakapcsolat alakuljon ki. Az elmúlt egy évben az együttmûködés eredményes volt: több olyan ügyben, amelyben kezdeményezéseinkkel, ajánlásainkkal nem sikerült elérnünk a diszkriminatív gyakorlat megszüntetését, a Hatóság is vizsgálatot indított, amelynek során felhasználta megállapításainkat.109 Elõsegíti a hatékony munkát az is, hogy kölcsönösen képviseltetjük magunkat a másik szerv szakmai rendezvényein.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes